Polițiștii au făcut astăzi percheziții la persoane care au făcut stocuri uriașe de mănuși chirurgicale, măști sanitare și produse de dezinfectare.

Perchezițiile polițiștilor de la Investigații criminale și de la Omoruri au fost făcute la 3 adrese din București și din Ilfov. Toate produsele găsite vor fi confiscate și apoi trimise în spitale, unde e mare nevoie de ele.

Este vorba despre aproximativ o tonă de dezinfectanți și zeci de mii de măști și mănuși de protecție. Acestea urmau să fie revândute la suprapreț, în condițiile în care acestea lipsesc.

Perchezițiile sunt făcute într-un dosar de evaziune fiscală cu produse sanitare și materiale medicale, deschis de polițiștii de la Investigații economice din sectorul 1.

În curs de actualizare